**הנחיות להגשת הצעת מחקר לתואר שלישי בחינוך: טכנולוגיות במערכות למידה**

**1. ההצעה תכלול את המרכיבים הבאים:**

|  |  |
| --- | --- |
| **דף שער** | דף שער הכולל את נושא עבודת המחקר בעברית ובאנגלית, שם המחלקה, שם התלמיד/ה, תאריך, שם המדריכ/ת או המדריכים/ות (נספח א). |
| **תוכן עניינים** | תוכן עניינים |
| **תקציר** | תקציר שאורכו עד עמוד אחד (מינימום 250 מילים), שבו תהייה התייחסות מתומצתת למטרות העבודה, ייחודיותה ו/או תרומתה לרציונל התיאורטי ולמודלים שעליהם נשענת ההצעה, שאלות/ השערות מרכזיות ומתודולוגיה מוצעת – מסגרת מחקרית, שיטות וכלים. יש להקפיד מאוד על איכות התקציר. |
| **מבוא** | מבוא המתאר את רציונל המחקר - נקודות המוצא התיאורטית, הנחות ויעדים. |
| **מיסגור תיאורטי וסקירת ספרות** | פרק זה מהווה את הבסיס התיאורטי של המחקר המוצע, ועל כן עליו להציג ולנסח את המסגרת המושגית שבתוכה יתבצע המחקר. מטרתו היא להבהיר את ההקשר האקדמי הרחב של המחקר ולמקם אותו בתוך השיח המחקרי הרלוונטי. הפרק אמור לכלול מסגור תיאורטי, שבו יוצגו המודל/ים ו/או התיאוריה/ות המרכזיים שעליהם יישען המחקר. יש להסביר כיצד אלו רלוונטיים לנושא המחקר, כיצד הם תורמים להבנתו, ואילו הנחות יסוד הם מציעים. בנוסף, הפרק יכלול סקירת ספרות מחקרית עדכנית ומעמיקה, שתציג את הידע הקיים בתחום. כתיבת הסקירה אינה מסתכמת בסקירת מחקרים בנפרד, אלא מסנתזת אותם ליצירת תמונת מצב של הידע, התומכת בצורך במחקר המוצע (הפער/הלקונה) וממקמת אותו בהקשר המתאים. |
| **מטרות המחקר** | פירוט מטרות המחקר, השאלות ו/או וההשערות כפועל יוצא משני החלקים הראשונים. |
| **מתודולוגיה** | תיאור המתודולוגיה: הצגת הפרדיגמה המחקרית (מחקר כמותני, איכותני, מעורב) והצדקתה; תיאור סוג המחקר ומערך המחקר (מחקר ניסויי, מחקר תיאורי, חקר מקרה, מחקר פרשני, מעורב וכיו"ב); פירוט האוכלוסייה או מדגם המחקר והצדקת גודלו, ו/או תיאור האובייקטים הנבדקים; משתני המחקר או המקרים העתידיים להיבדק; תיאור תמציתי של ההתערבות אם היא קיימת; הצגת כלי המחקר והתייחסות למאפייניהם (ממדים של תוקף, מהימנות וכיו"ב); דרכים לאיסוף הנתונים; דרכים לניתוח, לעיבוד ופירוש הנתונים תוך פירוט האמצעים/ התנאים הנדרשים. התייחסות לסוגיות אתיות (אילו אישורים נדרשים; אילו סוגיות עשויות לעורר קשיים אתיים, ומהן הדרכים המוצעות לפתרונן). בחלק זה ראוי גם להתייחס למגבלותיה ויתרונותיה של הגישה, השיטה או דרך הפעולה ולפרט כיצד מתמודדים עם המגבלות. בדר"כ פרק זה יכלול מספר תת-פרקים כגון משתתפים והליך, כלי המחקר, ניתוח נתונים.  |
| **תרומה צפויה של המחקר** | פירוט התרומה התיאורטית המהותית לשדה המחקר. תרומה זו יכולה לבוא לידי ביטוי בהרחבה, העמקה או אתגור של מסגרות תיאורטיות קיימות, בפיתוח מודל חדש, או בגיבוש מושגים חדשניים בעלי ערך הסברתי ומושגי. ניתן גם לציין תרומה פוטנציאלית לפרקטיקה, במידה ויש השלכות יישומיות. |
| **תיאור מסכם של המחקר** | הבהרה כיצד הנתונים שייאספו ישמשו לכתיבת מונוגרפיה בהיקף המתאים לדוקטורט או שלושה מחקרים במסגרת דוקטורט אסופת מאמרים. |
| **נספחים** | יש לצרף את כלי המחקר (במחקר כמותי) או את מדריך הריאיון (במחקר איכותני(. |

**2. הנחיות עיצוב**

היקף ההצעה: עד 20 עמודים (לא כולל עמוד השער, תוכן עניינים, רשימת המקורות ונספחים(. יש למספר את העמודים.

הצעת מחקר הכתובה בשפה האנגלית יכולה להיות עד 24 עמודים.

שימו לב- אין לחרוג מהיקפים אלו.

גופן: להצעה הכתובה בשפה העברית דיויד או אריאל גודל אות 12. להצעה הכתובה בשפה האנגלית Times New Roman 12.

רווח: שורה וחצי.

סגנון ציטוט: פירמוט מקורות בטקסט וברשימת המקורות לפי כללי APA המעודכנים. ראו בקישור <https://www.newcastle.edu.au/__data/assets/pdf_file/0006/874032/Quick_Guide_to_APA_7_Feb2020.pdf>

כללי: על ההצעה להיות כתובה בבהירות ובשפה תקנית, יש לשים לב שטבלאות ותרשימים אינם נקטעים, וכן כותרות אינן מופיעות בתחתית עמודים

**3. אופן ההגשה**

יש להעביר במייל למרכזת האקדמית של התכנית:

1. 2 קבצים של הצעת המחקר: בגרסת PDF ובגרסת וורד.
2. קובץ של תקציר ההצעה (זהה לתקציר בתחילת ההצעה), שבראשו מצוין שם העבודה, שם התלמיד/ה ושמ/ות המדריכ/ים.
3. קובץ של אישור חתום של המדריכ/ים להגשה (נספח ב).
4. קובץ עם עותק של אישור ועדת אתיקה (עותק של מייל האישור עם מספר האישור).
5. אישור אחר אם נדרש ע"י ועדת אתיקה (היתר משרד החינוך, אישור ארגון וכו').

**נספח א: דוגמת שער**

**האוניברסיטה הפתוחה**

**המחלקה לחינוך ולפסיכולוגיה**

**הצעה לתכנית מחקר במסגרת הלימודים לתואר שלישי**

**שם העבודה בעברית**

**שם העבודה באנגלית**

מוגש על ידי

שם ות.ז

בהנחיית

\_\_\_\_\_\_\_\_\_\_\_

**רעננה שנה**

**נספח ב: אישור מדריכ/ה להגשת הצעת מחקר**

  תאריך לועזי: \_\_\_\_\_\_\_

הנושא:

|  |
| --- |
| בעברית |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| באנגלית |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שם התלמיד/ה: \_\_\_\_\_\_\_\_\_\_\_\_\_\_\_\_\_\_\_\_\_\_               ת"ז:   \_\_\_\_\_\_\_\_\_\_\_\_\_\_\_

--------------------------------------------------------------------------------------------------------

הריני מאשר/ת את הנושא ואת הצעת המחקר ומסכימ/ה להדריך את התלמיד/ה בביצוע עבודה זו:

שם המדריכ/ה: \_\_\_\_\_\_\_\_\_\_\_\_\_ חתימת המדריכ/ה: \_\_\_\_\_\_\_\_\_\_

שם המדריכ/ה: \_\_\_\_\_\_\_\_\_\_\_\_\_ חתימת המדריכ/ה: \_\_\_\_\_\_\_\_\_\_